Ուխտավորներին Նինոծմինդայի Սուրբ Սարգիս եկեղեցում ընդունեց տեղի և շրջակա գյուղերի հայության հոգևոր հովիվ արժ. Տեր Արմաշ քահանա Պողոսյանը: Հավատացյալները լսեցին Տեր հոր պատմածը եկեղեցու մասին, աղոթք արեցին ու մոմեր վառեցին իրենց ուխտի կատարման փափագով: Այնուհետև այցելեցին «Ռաֆայել Ջավախ» կենտրոն, տնօրեն Ժորա Սնխչյանի ուղեկցությամբ շրջայց կատարեցին և ծանոթացան կենտրոնի գործունեության նպատակին և ուղղություններին: